**Czeizel Endre **

„Életművem célja az egészséges gyermekek születésének elősegítése, a Magzati Diagnosztikai Központ méltó folytatója munkásságomnak.”

 1935. április 3-án született Budapesten. Apja festő-mázoló-tapétázó iparos volt. Anyja varrónő volt. 5 gyermeke született. 2015. augusztus 15-én 81 évesen hunyt el.

 Tanulmányait a budapesti cisztercita gimnáziumban és a II. Rákóczi Ferenc Gimnáziumban kezdte. Kiemelkedő versenyszellem jellemezte, országos tanulmányi versenyeket nyert, egyetemistaként már oktatott az egyetem Anatómiai Intézetében.

1959-ben summa cum laude orvosi diplomát kapott a Semmelweis Orvostudományi Egyetemen.

1966-ban az orvostudományok kandidátusa, 1978-ban akadémiai doktori címet szerzett. Későbbiekben címzetes egyetemi tanár, az ELTE humángenetikai doktori iskolájának vezetője.

 Futballozott a Vasasban, de májbetegsége végett búcsút inthetett ezen álmának.

***Tudományos munkássága:***

 1959-től az [Országos Közegészségügyi Intézet](https://hu.wikipedia.org/wiki/Orsz%C3%A1gos_K%C3%B6zeg%C3%A9szs%C3%A9g%C3%BCgyi_Int%C3%A9zet) élettani osztályán a máj regenerációs képességét vizsgálta, eredményeiből írt első angol nyelvű cikke a [*Nature*](https://hu.wikipedia.org/wiki/Nature_%28foly%C3%B3irat%29)-ben jelent meg.

Mellékállásban szülészorvosként dolgozott a János kórházban.

Későbbiekben magzatokkal végzett munkája vezette a [genetika](https://hu.wikipedia.org/wiki/Genetika) területére.

Ő alapította Budapest XIV. kerületében a Családtervezési Központot.

 Nemzetközi munkájának köszönhetően megállapították, hogy az [ösztrogéninjekció](https://hu.wikipedia.org/wiki/%C3%96sztrog%C3%A9n) végtaghiányos gyerekek születését okozhatja. Nyilvántartása egyedülálló volt, a fejlődési rendellenességek regisztereként tartották 38 országban. Mindemellett vizsgálta, a gyógyszer-túladagolással öngyilkosságot elkövető terhes nők esetén fellépő magzatkárosodást.

 1984 után egy időben az ENSZ Egészségügyi Világszervezeténél (WHO) dolgozott. Kutatásai kiemelkedő témája az öröklődés, a genetikai ártalmak, a veleszületett adottságok vizsgálata, valamint az epidemológia. Kiemelkedő szerepet vállalt a genetikai ismeretterjesztésben.

 1996-98-ig a Nemzeti Egészségvédelmi Intézet főigazgatója volt, innen ment nyugdíjba. Létrehozta a veleszületett rendellenességek országos nyilvántartását, bevezette a genetikai tanácsadás szervezett módszerét, elsőként írta le számos veleszületett rendellenesség előfordulási sajátosságait, kidolgozta az optimális családtervezési modellt.

 Televíziós sorozat szerkesztő-műsorvezetője, néhány ezek közül: *Az öröklődés titkai (8 rész), Születésünk titkai (10 rész)*, *Ki viszi át a szerelmet?* *Egészséget mindenkinek*. Óriási sikert aratott, ui., mint a genetika népszerűsítőjeként vezette a műsort, mindeközben genetikai tanácsadást is végzett.

 Nevéhez köthető a folsav, mint *magzatvédő vitamin* alkalmazása, amely segít az idegrendszeri fejlődési rendellenességek kialakulásának megelőzésében.

 Főbb művei közt említhető:

*„Az élet él és élni akar" (1987); A magyarság genetikája (2003); A Czeizel-ügy (2004); A magyar költőgéniuszok sorsa (2012)* stb.

 Rengeteg kitüntetései közül néhány:

*Ifjúságért Érdemérem (1987); Gyermekekért Díj (1996);* [*A Magyar Köztársasági Érdemrend Tisztikeresztje*](https://hu.wikipedia.org/wiki/A_Magyar_%C3%89rdemrend_k%C3%B6z%C3%A9pkeresztje) *(2005);* [*Semmelweis-díj*](https://hu.wikipedia.org/w/index.php?title=Semmelweis-d%C3%ADj&action=edit&redlink=1) *(2014)* stb.

 1995-ben a rendőrség nyomozást indított ellene, emberkereskedelemmel (hivatalosan családi állás megváltoztatásával) vádolták, vagyis hogy pénzért gyerekeket közvetít külföldre. A bíróság első fokon bűnösnek találta és másfél év szabadságvesztésre ítélte, amit két évre felfüggesztettek. Végül hétéves pereskedés után másodfokon 200 ezer forint pénzbüntetésre ítélték.

**Forrás:**

<http://www.storyonline.hu/sztarlexikon/czeizel_endre/>

<https://hu.wikipedia.org/wiki/Czeizel_Endre>

<https://port.hu/adatlap/szemely/dr-czeizel-endre/person-141186>